Baranguá Viello

Baranguá Viello (en castellano Baranguá Viejo) ye un lugar actualment despoblato d'a provincia de Uesca y situato en o municipio de Samianigo, en a comarca de l'Alto Galligo de Aragón.

 Historia 
O nuclio ye formato por una pardina que se troba en a marguin dreita d'o Galligo. Actualment ye en enrunas a casa que bi heba y la ilesia d'o lugar, de 1886, por un incendio que acayeció en a decada de 1970. A población s'ha tresladato chunto a la vía d'o tren, ta Baranguá Nuevo.

D'antis mas o lugar yera dito Baranguas y se trobaba a pocos metros d'on ye se troban as restas d'a pardina. O lugar medieval desapareixió en o sieglo XVIII. En o mesmo termin de Baranguá ye o dito Puent Fanlo, a on bi ha dos casas.

A Sinyoría de Baranguá y Puent Fanlo perteneixió a la familia López, estando Don Pero López d'Ipiés o primer sinyor de Baranguá y Puent Fanlo que se conoixe y que apareixe en o Fogache de 1495

 Demografía 
A la fin d'o sieglo XV teneba 3 fuegos y a meyatos d'o XIX yeran encara 4 los fuegos con 25 habitants que teneba chunto con o vecín Puent Fanlo.

 Personaches 
 Chuan de Baranguá.

 Vinclos externos 
 Os López, sinyors de Baranguá.

Categoría:Lugars de Samianigo
Categoría:Lugars d'a provincia de Uesca
Categoría:Despoblaus d'a provincia de Uesca
Categoría:Localidaz d'a diocesi de Chaca en l'Alto Galligo